wickkiey/tamil-wikipedia-chunked huggingface dataset:
# அதிசய திருடன்

## திரைக்கதை

ஓர் அதிசய திருடன், நாட்டின் செல்வத்தைக் கொள்ளையடிக்க முற்படும் நீலகலாகண்டம் என்ற அமைச்சரை எவ்வாறு பிடித்துக் கொடுக்கிறான் என்பதுதான் கதை. அந்த அமைச்சர் பெண் மோகம் கொண்டவன். அவன் கௌரி என்ற பெண் மீது கண் வைத்திருக்கிறான். ஆனால் கௌரி அதிசய திருடனின் காதலி. அவள் அவனின் திருட்டு வழியைக் கைவிடச் செய்வதற்காக ஒரு பெரியவரிடம் அழைத்துச் செல்கிறாள். அவன் திருட்டுத் தொழிலைக் கைவிடுவதாகச் சத்தியம் செய்கிறான். ஆனால் அமைச்சரைக் காட்டிக் கொடுப்பதற்காகத் தனது சத்தியத்தை மீற வேண்டிய ஒரு சூழ்நிலை அவனுக்கு ஏற்படுகிறது. அரண்மனையில் நான்கு அரியவகை வைரங்கள் வைக்கப்பட்டிருக்கும் ஓர் இரும்புப் பெட்டியை அவன் திறக்க முயலும்போது ஓர் ஒற்றைக் கண் மனிதனைச் சந்திக்கிறான். அந்த ஒற்றைக் கண் மனிதன் வேறு யாருமல்ல, மாறுவேடத்தில் வந்த அரசன் தான். இறுதியில் அமைச்சரின் திருட்டு வெளிப்படுகிறது. காதலர்கள் அரசனின் ஆசியோடு திருமணத்தில் இணைகின்றனர்.
# அதிசய திருடன்

## நடிகர்கள்

- ஜெமினி கணேசன் - *அதிசய திருடன்*
- சாவித்திரி - *கௌரி*
- டி. எஸ். பாலையா - *நீலகலாகண்டம் (அமைச்சர்)*
- கே. ஏ. தங்கவேலு - *அரசன்*
- டி. பி. முத்துலட்சுமி - *அரசி*
- சித்தூர் வி. நாகையா - *பெரியவர்*t
- *பேபி* ராஜகுமாரி - *பச்சை*
- கே. நடராஜன் - *கன்னையா*
- வி. எம். ஏழுமலை
- தனம்
- கே. என். கமலம் - *கௌரியின் தாய்*
# அதிசய திருடன்

## தயாரிப்புக் குழு

- இயக்குநர் = பி. புல்லையா
- கதை, வசனம் = தஞ்சை ராமையாதாஸ்
- இசை = எஸ். தட்சணாமூர்த்தி
- கலை = காட் காங்கர்
- நிழற்படம் = எம். சத்யம்
- ப்ராசசிங் = பி. எம். விஜயராகவலு (விஜயா ஆய்வகம்)
- ஒலிப்பதிவு = ஏ. கிருஷ்ணன்
- பின்னணி இசை = கே. விஸ்வநாத்
- நடன ஆசிரியர்கள் = வேம்பட்டி சத்யம், தங்கராஜ், சின்னி சம்பத் குமார்
- சண்டைப்பயிற்சி = வி. பி. சுவாமி
# அதிசய திருடன்

## பாடல்கள்

திரைப்படத்திற்கு இசையமைத்தவர்கள் எஸ். தட்சணாமூர்த்தி, கே. பிரசாத் ராவ் ஆகியோர். பாடல்களை இயற்றியவர் தஞ்சை ராமையாதாஸ். பின்னணி பாடியவர்கள்: டி. எம். சௌந்தரராஜன், சீர்காழி கோவிந்தராஜன், எஸ். சி. கிருஷ்ணன், எஸ். வி. பொன்னுசாமி, ஜிக்கி, பி. சுசீலா, கே. ஜமுனா ராணி, எஸ். ஜானகி.  
திரைப்படத்தில் அதன் இசை ஒரு முக்கிய அம்சமாக விளங்கியது. குறிப்பாக முருகன் மீது பாடப்படும் ஒரு பாடல் மிகப் பிரபலம் அடைந்தது. சித்தூர் வி. நாகையாவே ஒரு சிறந்த பாடகர். திரையில் அவர் பாடுவதாக காட்சி அமைந்திருக்க பின்னணியில் டி. எம். சௌந்தரராஜன் இந்தப் பாடலைப் பாடினார்.  
| வரிசை எண் | பாடல் | பாடகர்/கள் | கால அளவு (நி:செக்) |  |
| --- | --- | --- | --- | --- |
| 1 | வாருங்க அம்மாமாரே | ஜிக்கி | 02:51 |  |
| 2 | முருகா என்றதும் உருகாதா மனம் | டி. எம். சௌந்தரராஜன் | 03:40 |  |
| 3 | ஏ அம்மாடி ஏ ஐயாடி | டி. எம். சௌந்தரராஜன் | 03:42 |  |
| 4 | யாருன்னு இனிமேல் கேட்காதே | கே. ஜமுனா ராணி | 02:39 |  |
| 5 | கொல கொலயா முந்திரிக்கா | எஸ். சி. கிருஷ்ணன், எஸ். ஜானகி | 03:24 |  |
| 6 | எல்லா விளக்கும் விளக்கல்ல | சீர்காழி கோவிந்தராஜன் | 0:46 |  |
| 7 | வெள்ளி நிலாவே ஓ வெள்ளி நிலாவே | பி. சுசீலா | 03:23 | } |
# செர்கே கரியாக்கின்

**செர்கே அலெக்சாந்திரொவிச் கரியாக்கின்** (*Sergey Alexandrovich Karjakin*, ; பிறப்பு: சனவரி 12, 1990) என்பவர் உருசிய (முதலில் உக்ரைனை பிரதிநிதித்துவம் செய்தார்) சதுரங்க கிராண்ட்மாஸ்டர். 12 வருடங்கள் மற்றும் 7 மாதங்களில் கிராண்ட்மாஸ்டர் பட்டத்தை பெற்றதன் மூலம் இளம் வயதில் அப்பட்டத்தை பெற்றவர் எனும் சாதனையையும் தன்னகத்தே வைத்துள்ளார். 2016 ஆம் ஆண்டு மொஸ்கோவில் நடைபெறவுள்ள உலக சதுரங்க சம்பியனுக்கான போட்டியில் கார்ல்சனுடன் போட்டியிட்டார்.
# கோபர்க் வானம்பாடி புறா

**கோபர்க் வானம்பாடி புறா** என்பது ஆடம்பரப் புறா வகையைச் சேர்ந்தது ஆகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. கோபர்க் வானம்பாடி மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவற்றின் தலை வெளிர் சாம்பல் நிறத்தில் காணப்படும்.
# கலட்சு சுழல் கரணப் புறா

**கலட்சு சுழல் கரணப் புறா** அல்லது **கலடி சுழல் கரணப் புறா** என்பது ஆடம்பரப் புறா வகையைச் சேர்ந்தது ஆகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. கலட்சு கரணப் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை ருமேனியாவின், கலடி மாகாணத்தில் உருவாயின. இவற்றின் வான் சாகசம் காரணமாக ஜெர்மனி, நெதர்லாந்து மற்றும் பெல்ஜியத்தில் பிரபலமான இனமாக உள்ளன. இவற்றின் வான் சாகசங்கள் கீழை சுழல் கரணப் புறா மற்றும் பர்மிங்கம் சுழல் கர்ணப் புறாக்களுக்கு இணையாக உள்ளன.
# கலட்சு சுழல் கரணப் புறா

## வான் சாகசங்கள்

- பின்புறமாக குட்டிக்கரணம் அடித்தல் (இரண்டுக்கும் மேற்பட்ட குட்டிக்கரணம் அடிப்பதால் கர்ணப் புறாக்கள் என்றழைக்கப்படுகின்றன)
- காற்றில் சுழலுதல் (பிரோவுட்)
- திருகாணி போல் மேலிருந்து கீழே பறக்கும்போது காற்றில் சுழலுதல்
# வரதவிநாயகர்

**வரதவிநாயகர்** (Varadvinayak) அஷ்ட விநாயகர் கோயில்களில் ஒன்றாகும். வரதவிநாயகர் கோயில், மகாராட்டிரா மாநிலம், ராய்கட் மாவட்டத்தின் *மகாத்* எனும் கிராமத்தில் அமைந்துள்ளது.
இக்கோயிலை 1725ஆம் ஆண்டில் மராத்திய பேஷ்வா படைத்தலைவர் *சுபேதார் இராம்ஜி மகாதேவ பிவால்கர்* என்பவரால் சீரமைக்கப்பட்டது.
# வரதவிநாயகர்

## இதனையும் காண்க

- அஷ்ட விநாயகர்
# விக்னேஸ்வரர் கோயில்

**விக்னேஸ்வரர் கோயில்** (Vigneshwara Temple) எனப்படும் தடை நீக்கும் கணபதி கோயில்
இந்திய மாநிலமான மகாராட்டிராவின் புனே மாவட்டத்தில் உள்ள ஒசார் கிராமத்தில் அமைந்துள்ளது. விக்னேஸ்வரர் கோயில் மகாராட்டிராவின் அஷ்ட விநாயகர் தலங்களில் ஒன்றாகும்.
# விக்னேஸ்வரர் கோயில்

## அமைவிடம்

விக்னேஸ்வரர் கோயில், புனே - நாசிக் நெடுஞ்சாலையில், புனேவிலிருந்து 85 கிலோ மீட்டர் தொலைவில் அமைந்துள்ளது.
# விக்னேஸ்வரர் கோயில்

## வரலாறு

பேஷ்வா முதலாம் பாஜிராவின் படைத்தலைவரான சிமாஜி அப்பா என்பவர், போர்த்துகேய கிழக்கிந்தியக் கம்பனியர்களிடமிருந்து வசாய் கோட்டையை கைப்பற்றிய பின்னர், விக்னேஸ்வர் கோயிலை சீரமைத்து, தங்கத்தால் மூலாம் பூசப்பட்ட கோயில் விமானத்தை எழுப்பினார்.
# விக்னேஸ்வரர் கோயில்

## இதனையும் காண்க

- அஷ்ட விநாயகர்
# சித்தி விநாயகர் கோயில், சித்தாடெக்

**சித்திவிநாயகர் கோயில்** (Siddhivinayak Temple) இந்திய மாநிலமான மகாராட்டிராவின் அகமதுநகர் மாவட்டத்தின், *கர்ஜட்* தாலுகாவில், பீமா ஆற்றின் கரையில், **சித்தாடெக்** கிராமத்தில் அமைந்துள்ளது. இக்கோயில் அஷ்ட விநாயகர் தலங்களில் ஒன்றாகும்.
கி பி பதினெட்டாம் நூற்றாண்டில் குவாலியர் ராணி அகல்யாபாய் என்பரால் இக்கோயில் சீரமைக்கப்பட்டது.
# சித்தி விநாயகர் கோயில், சித்தாடெக்

## இதனையும் காண்க

- அஷ்ட விநாயகர்
# அதியமான் கோட்டை சென்னராயப் பெருமாள் கோயில்

**அதியமான் கோட்டை சென்னராயப் பெருமாள் கோயில்** என்பது தர்மபுரி மாவட்டம், அதியமான் கோட்டையில் உள்ள ஒரு வைணவக் கோயிலாகும். இது இந்தியத் தொல்லியல் துறையால் பாதுகாக்கப்படும் கோயிலாக உள்ளது.
# அதியமான் கோட்டை சென்னராயப் பெருமாள் கோயில்

## கோயிலின் பழமை

இக்கோயிலில் எந்தக் கல்வெட்டுகளும் இல்லை என்றாலும், இக்கோயிலின் மகாமண்டபத்தின் விதானத்தில் மகாபாரத, இராமாயண காட்சிகளை விளக்கும் பழங்கால சுவரோவியங்கள் உள்ளன. இவை சுமார் முந்நூறு ஆண்டுகளுக்குமேல் பழமை வாய்தவையாகக் கருதப்படுகிறன.
# அதியமான் கோட்டை சென்னராயப் பெருமாள் கோயில்

## கோயிலமைப்பு

இக்கோயில் திருவுண்ணாழி, இடைநாழி, மகாமண்டபம் ஆகியவற்றைக் கொண்ட கோயிலாகும். திருவண்ணாழியில் திருமகள், நிலமகள் ஆகியோருடன் சென்னராயப் பெருமாள் நின்ற கோலத்தில் உள்ளார். பெருமாளில் நான்கு கரங்களில், பின்னிரு கரங்களில் சங்கும், சக்கரமும் முன்னிரு கரங்களில் வலக்கை வரத முத்திரையுடனும், இடக்கை தொடையில் பதிந்தபடியும் உள்ளன. அர்த்தமண்டபத்தில் வலப்புரத்தில் ஆழ்வார்களான நம்மாழ்வார், பூதத்தாழ்வார், திருமங்கை ஆழ்வார் ஆகிய மூவரின் திருஉருவங்கள் உள்ளன. கோயிலின் விமானம் மூன்று தளங்களைக் கொண்டு கோயில் கிழக்கு நோக்கி உள்ளது.
# அதியமான் கோட்டை சென்னராயப் பெருமாள் கோயில்

## இதையும் காண்க

- அதியமான் கோட்டை காலபைரவர் கோயில்
- அதியமான் கோட்டை சோமேசுவரர் கோயில்
# லென்யாத்திரி

**லென்யாத்திரி** (*Lenyadri* , Leṇyādri) இந்திய மாநிலமான மகாராட்டிராவின் புனே மாவட்டம், ஜுன்னர் தாலுகாவின் நிர்வாகத் தலைமையிடமான ஜுன்னர் நகரத்தின் அருகே மேற்கு தொடர்ச்சி மலையில் அமைந்த 30 பௌத்த குடைவரைக் கோயில்கள் மற்றும் விநாயகர் கோயில் அமைந்த இடமாகும். குகை எண் 7இல் லெண்யாத்திரி விநாயகர் கோயில் அமைந்துள்ளது. இக்குடைவரைக் கோயில்கள் தெற்கு நோக்கி அமைந்துள்ளது. குகை எண் 6 மற்றும் பௌத்த வழிபாட்டுத் தலங்களாகவும், மற்றவைகள் விகாரைகளாக அமைந்துள்ளது. (பிக்குகள் தங்குமிடங்கள்)  
லென்யாத்திரி குடைவரைக் கோயில்கள் கி.பி முதல் நூற்றாண்டு முதல் 3 ஆம் நூற்றாண்டு வரை ஈனயான பௌத்தர்களால் கட்டப்பட்டதாகும். குகை எண் 7 இல் உள்ள விநாயகர் கோயில் கி.பி முதல் நூற்றாண்டில் கட்டப்பட்டது.
# லென்யாத்திரி

## பெயர்க் காரணம்

லென்யாத்திரி என்பதற்கு மராத்திய மொழியில் *மலைக் குகை* என்று பொருள்படும். இக்குகைகள் அமைந்த மலைக்கு *கணேசர் மலை* என்று அழைப்பர்.
# ரஞ்சன்கோண் கணபதி

**ரஞ்சன்கோண் கணபதி** (Ranjangaon Ganpati) மகாராட்டிரா மாநிலத்தின் புனே மாவட்டம், சிரூர் தாலுகாவில் அமைந்த அஷ்ட விநாயகர் தலங்களில் ஒன்றாகும். இக்கோயில் கி பி 9 அல்லது 10ஆம் நூற்றாண்டில் கட்டப்பட்டதாக கருதப்படுகிறது. பின்னர் மராத்திய பேஷ்வாக்களால் சீரமைக்கப்பட்டது. ரஞ்சன்கோண் கணபதி விக்ரகம் பத்து தும்பிக்கைகளுடனும், இருபது கைகளுடனும் காணப்படுகிறது.  
இக்கோயில் புனே நகரத்திலிருந்து 50 கிலோ மீட்டர் தொலைவில் அமைந்துள்ளது.
# ரஞ்சன்கோண் கணபதி

## இதனையும் காண்க

- அஷ்ட விநாயகர்
# சிந்தாமணி விநாயகர் கோயில், தேவூர்

**சிந்தாமணி விநாயகர் கோயில்** (Chintamani Temple of Theur) விநாயகருக்கான அஷ்ட விநாயகர் கோயில்களில் ஒன்றாகும். இவ்விநாயகர் கோயில், இந்தியாவின் மகாராட்டிரா மாநிலத்தின் புனே நகரத்திலிருந்து 25 கிலோ மீட்டர் தொலைவில், பீமா ஆறும், மூல மூதா ஆறும் கலக்குமிடத்தின் அருகில் அமைந்துள்ளது.
# சிந்தாமணி விநாயகர் கோயில், தேவூர்

## இதனையும் காண்க

- அஷ்ட விநாயகர்
# சிந்தாமணி விநாயகர் கோயில், தேவூர்

## அடிக்குறிப்புகள்

-
# தென்கரைக்கோட்டை கல்யாணராமர் கோயில்

**தென்கரைக்கோட்டை கல்யாணராமர் கோயில்** என்பது தர்மபுரி மாவட்டம், தென்கரைக்கோட்டையில் உள்ள உள்ள ஒரு இராமர் கோயிலாகும்.
# தென்கரைக்கோட்டை கல்யாணராமர் கோயில்

## கோயில்பற்றிய கதை

*சீல நாயக்கன்*, *சென்னப்ப நாயக்கன்* ஆகிய உடன்பிறந்தவர்கள் தன் படைகளுடன் தென்கரைக்கோட்டைப் பகுதியில் இருந்த காட்டுப் பகுதியில் வேட்டையாட வந்தனர். அப்போது அவர்களின் வேட்டை நாயை முயல் விரட்டியதைக் கண்டு வியந்தனர். இரவு அங்கேயே உறங்கினர் அவர்களின் கனவில் இராமர் தோன்றி அங்குள்ள ஆலமரத்தை அடையாளம் காட்டி அங்கு தனக்கு ஒரு கோயில் எழுப்பச் சொன்னார். பொழுது விடிந்தபின் சகோதரர்கள் தங்கள் தலை நகரம் திரும்பினர். கோயில் கட்ட வேண்டிய பணத்தை அண்ணன் சீலநாயக்கன் தம்பி சென்னப்ப நாயக்கனிடம் தந்து கோயில் வேலைகளை செய்யுமாறு அனுப்பி, தலைநகரில் ஆட்சியைத் தொடர்ந்துவந்தான். கோயில்வேலைகளை சென்னப்ப நாயக்கன் வெளியூர் சிற்பிகளையும் வேலையாட்களையும் கொண்டு செய்வதைக் கண்டு, எரிச்சலடைந்த உள்ளூர் இளைஞர்கள் இருவர் சீல நாயக்கனிடம் சென்று இளவரசர் கோயில் வேலையை கவணிக்காமல், அதற்கான பணத்தை தவறான வழியில் செலவிட்டு வருவதாக கோள் மூட்டினர். இதைக்கேட்டு சீலநயக்கன் தம்பியைக் காணப் புறப்பட்டான். அண்ணன் வருவதை அறிந்து தம்பி சென்னப்ப நாயக்கன் அவரை எதிர்கொண்டு அழைக்க பரிவாரங்களோடு வந்தான். இதை அறிந்த உள்ளூர் இளைஞர்கள் தம்பி அண்ணனைக் கொல்ல வருவதாக அவரிடம் சூதுரைக்க இதை நம்பிய சீல நாயக்கன் தம்பி சென்னப்ப நாயக்கனை கொன்றுவிட்டு, பின்னர் கோட்டையையும் கோயிலையும் பார்வையிட்டு, சிற்பிகளிடம் விசாரித்தான். சிற்பிகளுக்கு தரவேண்டிய பணம் போன்றவை முறையாக கொடுக்கப்பட்டிருப்பதையும் கணக்குவழக்குகள் சரியாக இருப்பதை அறிந்தான். குற்றம் செய்யாத தன் தம்பியை கொன்றதற்காக வருந்தி, தம்பியைக் கொன்ற இடத்திலேயே தன்னை அழித்துக் கொள்கிறான். இவர்களின் மனைவிமார் அந்த இடத்திலேயே உடன்கட்டை ஏறுகின்றனர். இவ்வாறு இவ்விடத்தில் செவிவழிக்கதை நிலவுகிறது.
# தென்கரைக்கோட்டை கல்யாணராமர் கோயில்

## கோயிலமைப்பு

இக்கோயில் இரு தள விமானத்துடன் கிழக்கு நோக்கி அமைந்துள்ளது. இக்கோயிலில் திருவுண்ணாழி, இடைநாழி, மகாமண்டபம், முன் மண்டபம் ஆகியவற்றைக் கொண்டுள்ளது. முன் மண்டபத்தின் வட தென் புறங்களில் குதிரை வீரன் தூண்கள், சிங்க வீரன் தூண்கள், யாளி வீரன் தூண்கள் ஆகியவை வேலைப்பாடுடன் அமைக்கப்பட்டுள்ளன. இம்மண்டபத்தில் பல இசைத்தூண்களும் உள்ளன.  
கோயில் உண்ணாழியில் இராமர் அமர்ந்த கோலத்தில் பரிவாரங்களோடு காட்சியளிக்கிறார். இராமரின் வலக்கை அபய முத்திரையோடும் இடக்கை தொடைமீது வைத்தபடியும், அருகில் சீதை வலக்கையில் மலர் ஏந்தியபடியும், இடக்கையில் வரத முத்திரை கொண்டும் விளங்குகிறார். சீதாராமரின் முன்னே விசுவாமித்திரர், வசிட்டர் ஆகியோர் அமர்ந்திருக்க அவர்களோடு இராமனின் தம்பியரான பரதன், இலக்குவன், சத்துருக்கன், ஆகியோருடன் குகன், சுக்ரீவன், வீடணன், அனுமன், அங்கதன் ஆகியோர் பரிவாரங்களாக எழுந்தருளியுள்ளனர்.
# ஜெமினி கணேசன் நடித்த தமிழ்த் திரைப்படங்கள்

ஜெமினி கணேசன் நடித்த தமிழ்த் திரைப்படங்கள் இங்கு பட்டியலிடப்பட்டுள்ளன:
# ஜெமினி கணேசன் நடித்த தமிழ்த் திரைப்படங்கள்

## 1941 - 1950

1. மிஸ் மாலினி (1947)
1. சக்ரதாரி (1948)
# ஜெமினி கணேசன் நடித்த தமிழ்த் திரைப்படங்கள்

## 1951 - 1960

1. தாய் உள்ளம் (1952)
1. மூன்று பிள்ளைகள் (1952)
1. ஆஷா தீபம்{திஞா}(மலையாளம்) (1953)
1. ஆசை மகன் (1953)
1. மனம்போல் மாங்கல்யம் (1953)
1. ஔவையார் (1953)
1. பெண் (1954)
1. கணவனே கண்கண்ட தெய்வம் (1955)
1. குணசுந்தரி (1955)
1. நீதிபதி (1955)
1. மகேஸ்வரி (1955)
1. மாமன் மகள் (1955)
1. மிஸ்ஸியம்மா (1955)
1. Devatha (hindi) (1956)
1. மாதர் குல மாணிக்கம் (1956)
1. பெண்ணின் பெருமை (1956)
1. மர்ம வீரன் (1956)
1. காலம் மாறிப்போச்சு (1956)
1. ஆசை (1956)
1. சதாரம் (1956)
1. சௌபாக்கியவதி (1957)
1. யார் பையன் (1957)
1. மாயா பஜார் (1957)
1. இரு சகோதரிகள் (1957)
1. மணாளனே மங்கையின் பாக்கியம் (1957)
1. மல்லிகா (1957)
1. கடன் வாங்கி கல்யாணம் (1958)
1. பதி பக்தி (1958)
1. குடும்ப கௌரவம் (1958)
1. திருமணம் (1958)
1. வஞ்சிக்கோட்டை வாலிபன் (1958)
1. Raj திலக்{TNN} (hindi) (1958)
1. ஸ்கூல் மாஸ்டர்{திஞா} கன்னடம் (1958)
1. வாழவைத்த தெய்வம் (1959)
1. வீரபாண்டிய கட்டபொம்மன் (1959)
1. நல்ல தீர்ப்பு (1959)
1. பெண்குலத்தின் பொன் விளக்கு (1959)
1. கல்யாண பரிசு (1959)
1. புதிய பாதை (1960)
1. களத்தூர் கண்ணம்மா (1960)
1. பார்த்திபன் கனவு (1960)
1. எல்லாரும் இந்நாட்டு மன்னர் (1960)
1. கைராசி (1960)
1. மீண்ட சொர்க்கம் (1960)
# ஜெமினி கணேசன் நடித்த தமிழ்த் திரைப்படங்கள்

## 1961 - 1970

1. கப்பலோட்டிய தமிழன் (1961)
1. Nazraana (hindi) (1961) # தேன் நிலவு (திரைப்படம்) (1961)
1. பனித்திரை (1961)
1. பாக்கிய லட்சுமி (1961)
1. பாசமலர் (1961)
1. பாத காணிக்கை (1962)
1. பார்த்தால் பசி தீரும் (1962)
1. காத்திருந்த கண்கள் (1962)
1. கொஞ்சும் சலங்கை (1962)
1. கற்பகம் (1963)
1. இதயத்தில் நீ (1963)
1. ஏழை பங்காளன் (1963)
1. ஆயிரம் ரூபாய் (1964)
1. பாசமும் நேசமும் (1964)
1. வாழ்க்கை வாழ்வதற்கே (1964)
1. சுமை தாங்கி (1965)
1. ஹலோ மிஸ்டர் ஜமீன்தார் (1965)
1. ராமு (1966)
1. அண்ணாவின் ஆசை (1966)
1. சின்னஞ்சிறு உலகம் (1966)
1. கந்தன் கருணை (1967)
1. பட்டத்து ராணி (1967)
1. சீதா (1967)
1. திருவருட்செல்வர் (1967)
1. பந்தயம் (1967)
1. பெண் என்றால் பெண் (1967)
1. தாமரை நெஞ்சம் (1968)
1. பணமா பாசமா (1968)
1. சாந்தி நிலையம் (1969)
1. தங்க மலர் (1969)
1. அவரே என் தெய்வம் (1969)
1. இரு கோடுகள் (1969)
1. குமாரசம்பவம்{திஞா} (மலையாளம்)(தமிழ்) (1969)
1. ஐந்து லட்சம் (1969)
1. குலவிளக்கு (1969)
1. குழந்தை உள்ளம் (1969)
1. பூவா தலையா (1969)
1. காவியத் தலைவி (1970)
1. சிநேகிதி (1970)
1. எதிர்காலம் (1970)
1. கண்மலர் (1970)
1. சங்கமம் (1970)
1. மாலதி (1970)
1. வைராக்கியம் (1970)
# ஜெமினி கணேசன் நடித்த தமிழ்த் திரைப்படங்கள்

## 1971 - 1980

1. ரங்க ராட்டினம் (1971)
1. வெகுளிப் பெண் (1971)
1. திருமகள் (1971)
1. புன்னகை (1971)
1. தெய்வம் (1972)
1. சக்தி லீலை (1972)
1. கண்ணா நலமா (1972)
1. குறத்தி மகன் (1972)
1. கங்கா கௌரி (1973)
1. ஸ்கூல் மாஸ்டர் (1973)
1. ஜீஸஸ்{திஞா} (மலையாளம்) 1973
1. ஜீஸஸ்{திஞா}தமிழ் மற்றும் தெலுங்கு) (1973)
1. மலைநாட்டு மங்கை (1973)
1. நான் அவனில்லை (1974)
1. உறவுக்கு கை கொடுப்போம் (1975)
1. சுவாமி ஐயப்பன்திஞா (மலையாளம்) (தமிழ்) (1975)
1. இதயமலர் (1976)
1. தசாவதாரம் (1976)
1. உனக்காக நான்(1976)
1. நாம் பிறந்த மண்(1977°)
1. அலாவுதீனும் அற்புதவிளக்கும் (1979)
1. அலாவுதீன் அதிசயவிளக்கு (மலையாளம்)திஞா (1979)
# ஜெமினி கணேசன் நடித்த தமிழ்த் திரைப்படங்கள்

## 1981 - 1990

1. ஒப்பந்தம் (1983)
1. முத்து எங்கள் சொத்து (1984)
1. உன்னால் முடியும் தம்பி (1988)
1. ருத்ரவீணா (தெலுகு) (1988)
1. பொன்மன செல்வன் (1989)
# ஜெமினி கணேசன் நடித்த தமிழ்த் திரைப்படங்கள்

## 1991 - 2000

1. வீரமணி (1994)
1. தாய்மொழி (1992)
1. அவ்வை சண்முகி (1996)
1. மேட்டுக்குடி (1996)
1. நாம் இருவர் நமக்கு இருவர் (1998)
1. தொடரும் (1999)
1. ஜெமினி (நடிகர் ஜெமினியாக ஒரு காட்சியில்) (2002)
1990முதல் 2002 வரை பதிவு
திரைஞானம்
# ஜெமினி கணேசன் நடித்த தமிழ்த் திரைப்படங்கள்

## வெளியிணைப்புகள்

-
# தருமபுரி சிவசுப்பிரமணிய சுவாமி கோயில்

**தருமபுரி சிவசுப்பிரமணிய சுவாமி கோயில்** என்பது தர்மபுரி மாவட்டம், தருமபுரி நகரின் மேற்குப் பகுதியான குமாரசாமிப்பேட்டையில் உள்ள ஒரு முருகன் கோயிலாகும்.
# தருமபுரி சிவசுப்பிரமணிய சுவாமி கோயில்

## கோயில் வரலாறு

பல ஆண்டுகளுக்கு முன்பு தமிழகத்தில் ஏற்பட்ட பஞ்ச காலத்தில் பல மக்கள் பஞ்ச பாதிப்பு இல்லாத இடங்களை நோக்கி கூட்டம் கூட்டமாக குடிபெயர்ந்தனர். இதேபோல வேலூர் பகுதியைச் சேர்ந்த நெசவுத் தொழிலில் வல்லவரான செல்வந்தர் *வையாபுரி முதலியார்* என்பவரின் தலைமையில் இருந்த செங்குந்த சமுதாயத்தினர் தருமபுரி பகுதியில் குடியேறினர். முருக பக்தரான வையாபுரி முதலியார் தங்கள் வழிபாட்டுக்காக முருகன் கோயில் கட்ட விரும்பி தகுந்த இடம்தேடியபோது அங்கு முன்பு வாழ்ந்து மறைந்த *சித்தர் செயகணேசர்* சமாதி அருகில் கோயில் கட்ட தகுந்த இடமாக உள்ளுணர்வால் உணர்ந்து, சமாதிக்கு அருகிலேயே முருகன் கோயில் திருவண்ணாழி வருமாறு திட்டமிடப்பட்டு, அவ்விடத்தில் முருகன் கோயில் கட்டத்துவங்கினர். திருவண்ணாமலை தலத்தில் இருந்து வள்ளி தெய்வானையுடன் மயில்மீது அமர்ந்த நிலையில் ஆறுமுகன் சிலைகளை நிறுவி கோயிலுக்கு திருக்குட நன்னீராட்டு செய்தனர். இக்கோயிலை சுற்றி உருவான குடியிருப்புக்கு குமாரசாமிப்பேட்டை என பெயர் ஏற்பட்டது.
# தருமபுரி சிவசுப்பிரமணிய சுவாமி கோயில்

## கோயிலமைப்பு

இக்கோயில் திருவுண்ணாழி, இடைநாழி, மகாமண்டபம் ஆகியவற்றைக் கொண்ட கோயிலாகும். கோயில் பிரகாரத்தில் சித்தர் செயகணேசரின் அதிட்டானம், சிறு விநாயகர் கோயில், வீரபத்திரர் கோயில், நாகர் சிற்பங்கள் ஆகியவை அமைக்கப்பட்டுள்ளன. இக்கோயிலுக்கு 1914 இல் ஐந்து மாட இராச கோபுரம் கட்டப்பட்டது. 1971 இல் இராச கோபுரத்திற்கு வெளியே நடராசருக்கு ஒரு பெரிய மண்டபம் கட்டப்பட்டது. கோயில் வளாகத்தில் திருமாலுக்கு ஒரு கோயில் உள்ளது.
# தருமபுரி சிவசுப்பிரமணிய சுவாமி கோயில்

## தேர்த் திருவிழா

இக்கோயிலில் பங்குனி உத்திரத்தின்போது தேர்த்திருவிழா நடைபெறுகிறது. இதில் சற்று தொலைவுக்கு பெண்கள் மட்டுமே வடம்பிடித்து தேரை இழுக்கும் வழங்கம் இருக்கிறது.
# தருமபுரி சாலை விநாயகர் கோயில்

**தருமபுரி சாலை விநாயகர் கோயில்** என்பது தருமபுரி மாவட்டம், தருமபுரி நகரில் உள்ள ஒரு விநாயகர் கோயிலாகும். இக்கோயில் அமைந்துள்ள சாலைக்கு சாலை விநாயகர் கோயில் தெரு என இக்கோயிலின் பெயராலேயே பெயர் உண்டானது.
# தருமபுரி சாலை விநாயகர் கோயில்

## கோயிலின் சிறப்பு

இக்கோயில் நூறாண்டுகளுக்கு முற்பட்டக் கோயிலாகக் கருதப்படுகிறது. தருமபுரியில் புதிதாக வாகனம் வாங்குபவர்கள் பெரும்பாலும் இக்கோயிலில் வைத்தே பூசை செய்கின்றனர். திருமண நிகழ்ச்சிகளில் மாப்பிள்ளை அழைப்பும் பெரும்பாலும் இக்கோயிலில் இருந்தே துவங்குவது வழக்கம். நாக தோசத்துக்கு பரிகாரத் தலமாகவும் இக்கோயில் கருதப்படுகிறது.
# தருமபுரி சாலை விநாயகர் கோயில்

## கோயிலமைப்பு

இக்கோயில் திருவுண்ணாழி, மகாமண்டபம் ஆகியவற்றைக் கொண்ட சிறிய கோயிலாகும். கோயிலின் முதன்மை தெய்வமான விநாயகரின் இரு புறங்களிலும் நாகர் திருவுருவங்கள் உள்ளன. விநாயகர் நாற்கரங்களுடன் அமர்ந்த கோலத்தில் உள்ளார். இக்கோயில் கிழக்கு நோக்கியுள்ளது. இக்கோயில் திருச்சுற்றில் தென்மேற்கில் துர்கை திருமுன்னும், மேற்கே பாலசுப்பிரமணியர், சிவலிங்கம், கலைமகள் ஆகிய உருவங்களும் உள்ளன.
# தருமபுரி சீதாராமதாச ஆஞ்சநேயர் கோயில்

**தருமபுரி சீதாராமதாச ஆஞ்சநேயர் கோயில்** என்பது தர்மபுரி மாவட்டம், தருமபுரி நகரில் அரியரநாதர் கோயில் தெருவில் உள்ள ஒரு கோயிலாகும்.
# தருமபுரி சீதாராமதாச ஆஞ்சநேயர் கோயில்

## கோயில் வரலாறு

இக்கோயில் சுமார் நானூறு ஆண்டுகளுக்கு முன்பு கம்பைநல்லூர் மிட்டார் மரபினரால் கட்டப்பட்டு, அவர்களது குடும்பத்தினரால் பராமரிக்கப்பட்டு வருகிறது. ஆந்திர மாநிலம் பத்ராசலத்தில் பக்த இராமதாசர் கட்டிய கோயிலையடுத்து சிறப்பான கோயிலாக இக்கோயில் கருதப்படுகிறது. இக்கோயிலுக்கு வெளி மாவட்டங்களிலிருந்தும் கர்நாடக மாநிலத்திலிருந்தும் பக்தர்கள் வழிபாட்டுக்காக வருகின்றனர்.
# தருமபுரி சீதாராமதாச ஆஞ்சநேயர் கோயில்

## கோயிலமைப்பு

இக்கோயில் திருவுண்ணாழி, மகாமண்டபம் ஆகியவற்றைக் கொண்டு ஒரு திருச்சுற்றுகொண்ட கோயிலாகும். திருவுண்ணாழியில் சிறுமேடையில் இராமர், சீதை ஆகியோர் அமர்ந்த நிலையில் இருக்க இராமனின் ஒரு கை அபய முத்திரையுடனும் மறுகை சீதையை அணைத்தும் உள்ளது. சீதை ஒரு கையில் தாமரை மலரை ஏந்தியும் இன்னொரு கையை தொங்கவிட்டபடியும் உள்ள வடிவில் உள்ளார். சீதாராமரின் காலடியில் அனுமான் வணங்கிய நிலையில் நின்றக் கோலத்தில் உள்ளார்.
# எஸ். சி. சி. அந்தோனிப்பிள்ளை

**செபஸ்தியான் சிரில் கான்ஸ்டன்டைன் அந்தோனிப்பிள்ளை** (*Sebastian Cyril Constantine Anthony Pillai*, ஏப்ரல் 27, 1914 &ndash; ஆகத்து 16, 2000) யாழ்ப்பாணத்தைப் பிறப்பிடமாகக் கொண்ட இந்தியத் தொழிற்சங்கவாதியும், அரசியல்வாதியும், நாடாளுமன்ற உறுப்பினரும் ஆவார்.
# புட்டிரெட்டிப்பட்டி சோமேசுவரர் கோயில்

**புட்டிரெட்டிப்பட்டி சோமேசுவரர் கோயில்** என்பது தர்மபுரி மாவட்டம், தருமபுரியில் இருந்து 27 கிலோமீட்டர் தொலைவில் பாப்பிரெட்டிப்பட்டி வட்டத்தில் புட்டிரெட்டிப்பட்டி என்ற சிற்றூரில் உள்ள ஒரு சிவன் கோயிலாகும்.
# புட்டிரெட்டிப்பட்டி சோமேசுவரர் கோயில்

## கோயில் வரலாறு

இக்கோயில் புட்டிரெட்டிப்பட்டிக்கு அருகில் உள்ள தாழைநத்தத்தில் விஜயநகர மன்னர் காலத்தில் கட்டப்பட்டது. பிற்காலத்தில் இக்கோயில் பராமரிப்பின்றி சிதைந்த நிலையில் இருந்ததாகவும், இதனால் இக்கோயிலை அப்படியே பெயர்த்தெடுத்து, தாழைநத்தத்தில் இருந்து ஒரு கிலோமீட்டர் தொலைவில் உள்ள புட்டிரெட்டிப்பட்டியில் அதே அமைப்பில் 150 ஆண்டுகளுக்கு முன் கட்டப்பட்டதாகக் கூறப்படுகிறது. இக்கோயிலில் விசயநகர மன்னனான இம்மிடி நரசிம்மன் காலத்தியக் கல்வெட்டு (கி.பி.1501) உள்ளது.
# புட்டிரெட்டிப்பட்டி சோமேசுவரர் கோயில்

## கோயிலமைப்பு

சோமேஸ்வரர் கோயில் கிழக்கு நோக்கி உள்ளது. இக்கோயில் திருவுண்ணாழி, இடைநாழி, மகாமண்டபம், சோமசுந்தரி ஆலயம் ஆகியவற்றைக் கொண்ட கோயிலாகும். கோயில் மகாமண்டபத்தில் தெற்கே விநாயகரும், வடக்கே முருகனும் உள்ளனர். பரிவார தெய்வங்களாக விநாயகர், காலபைரவர், சூரியன், சந்திரன், ஆகிய தெய்வங்கள் உள்ளனர். அம்பிகை ஆலயம் சோமசுந்தரி என்ற பெயரில் தனியே சிவனின் இடதுபுறம் கிழக்கு நோக்கி உள்ளது. சோமச்சுந்தரி ஆலயம் திருவுணாணாழி, இடைநாழி, மகா மண்டபம் ஆகியவற்றைக் கொண்டு உள்ளது. இக்கோயிலில் சிவலிங்கத்துக்கு அருகில் ஒரு பெரிய பாம்புப் புற்று உள்ளது. இந்தப் புற்றில் பால் வார்த்து நாகபூஜை செய்ய, நாக தோஷங்கள் நீங்கி புத்திரபாக்கியம் உண்டாகிறது என்று மக்கள் நம்புகின்றனர்.
# முத்தம்பட்டி வீர ஆஞ்சநேயர் கோயில்

**முத்தம்பட்டி வீர ஆஞ்சநேயர் கோயில்** என்பது தர்மபுரி மாவட்டம், தருமபுரியில் இருந்து சேலம் செல்லும் தொடர்வண்டிப் பாதையில் முத்தம்பட்டி தொடர்வண்டி நிறுத்தத்தில் இருந்து ஒன்றரை கிலோமீட்டர் தொலைவில் தொப்பூர் வனப்பகுதியில் உள்ள ஓர் அனுமன் கோயிலாகும். இக்கோயிலை அடைய பேருந்து வசதி உண்டு பொம்மிடி முதல் தர்மபுரி வரை தர்மபுரியில் இருந்து பொம்மிடி வரை கோவில் வழியாக அரசு பேருந்து இயக்கப்படுகிறது சாலைவழியாகவும் ரயில் மூலமாகவும் வந்துடையலாம் .
# முத்தம்பட்டி வீர ஆஞ்சநேயர் கோயில்

## கோயில் சூழல்

இக்கோயிலைச் சுற்றி குன்றுகளும், மரங்கள் சூழ்ந்த நிலையில் அவற்றிற்கு இடையில் சலசலக்கும் ஓடைகள் அதன் கரையில் உள்ள ஒரு பாறையில் ஏழு அடி உயர ஆஞ்சநேயரின் புடைப்புச் சிற்பமாக ஆஞ்சநேயர் கோயில் கொண்டுள்ளா்.
# முத்தம்பட்டி வீர ஆஞ்சநேயர் கோயில்

## கோயில்பற்றிய கதை

தருமபுரி, சேலம் இருப்புப்பாதை போடப்பட்டபோது பாதைக்கு இடையூராக ஒரு ஆஞ்சநேயர் சிலை இருந்ததாகவும், இதனால் அதை அப்புறப்படுத்தினர். ஆஞ்சநேயரை அப்புறப்படுத்தும் பணிக்கு பொறுப்பாளராக இருந்த பொறியாளருக்கு இறப்பு ஏற்பட்டது. அவர் இறக்கும் தறுவாயில் தெய்வக்குற்றத்தால் தனக்கு இந்நிலை ஏற்பட்டதாக வருந்தி, ஆஞ்சநோயர் சிலை அகற்றப்பட்ட இடத்திற்கு அருகிலேயே புதியதாக கோயில் கட்டுமாறு தன் குடும்பத்தினரைக் கேட்டுக்கொண்டார். அவர் இறந்தபிறகு அவரின் குடும்பத்தார் ஒரு சிற்பியை அழைத்துவந்து தற்போது வழிபாட்டில் உள்ள இந்த ஆஞ்சநேயர் சிலையை வடித்ததாக செவிவழிச் செய்தி நிலவுகிறது.
# முத்தம்பட்டி வீர ஆஞ்சநேயர் கோயில்

## கோயிலமைப்பு

இந்த ஆஞ்சநேயர் புடைப்புச் சிற்பத்தைச் சுற்றி 1966 இல் மண்டபம் கட்டப்பட்டது. மண்டபத்தின் மேற்பகுதியில் சுதையால் நின்ற நிலையில் இராமர் சீதை, இலக்குவன் ஆகியோர் உள்ளது போலவும் இராமனின் காலடியில் அனுமான் வணங்கிய நிலையில் இருப்பதுபோன்ற உருவ அமைப்புகள் செய்யப்பட்டுள்ளன.
# ருசிகுல்ய ஆறு

**ருசிகுல்ய ஆறு** (Rushikulya River) இந்தியாவின் மாநிலமான ஒடிசாவின் முக்கிய ஆறுகளில் ஒன்றாகும். கந்தமால் மற்றும் கஞ்சம் இவ்வாற்றின் நீர்பிடிப்பு பகுதிகளாகும். கந்தமால் மாவட்டத்தின் **தாரிங்பாடி** மலையில் 1000 மீட்டர் உயரத்தில் உற்பத்தியாகும் ருசிகுல்யா ஆறு, சத்தர்பூர் எனுமிடத்தில் வங்காள விரிகுடாவில் கலக்கிறது. ருசிகுல்யா ஆற்றின் முக்கிய துணை ஆறுகளாக பாகுவா ஆறு, தானெய் ஆறு மற்றும் பாத நதிகள் விளங்குகிறது.  
இதன் துணை ஆறுகளாக, தானெய் ஆறு, பாத நதி மற்றும் கோடஹதா ஆறுகள் விளங்குகிறது.
# ருசிகுல்ய ஆறு

## ருசிகுல்யா ஆறு பாயுமிடங்கள்

கஞ்சம் மாவட்டம் மற்றும் கந்தமால் மாவட்டத்தின் தாரிங்பாடி மலையில் உற்பத்தியாகும் ருசிகுல்யா ஆறு, கஞ்சம் மாவட்டம், சுரதா, தாராகோட்டே, ஆசிகா, பித்தலா, புருசோத்தம்பூர், தாரதாரிணி, பிரதாப்பூர், அல்லாடிகம், பிரம்மப்பூர் வழியாக பாய்ந்து, இறுதியில் சத்தர்பூர் எனுமிடத்தில் வங்காள விரிகுடாவில் கலக்கிறது. ருசிகுல்யா ஆற்றின் நீளம் 165 கிலோ மீட்டர் ஆகும். இதன் நீர் பிடிப்பு பகுதி 7700 சதுர கிலோ மீட்டர் பரப்பளவாகும்.<sup>2</sup>. இதன் முகத்துவாரங்களில் கடல் ஆமைகள் ஆண்டுதோறும் பருவ காலங்களில் முட்டையிடுகிறது.
# சாபுர்சி சக்லத்வாலா

**சாபுர்சி சக்லத்வாலா** (Shapurji Saklatwala 28,மார்ச்சு 1874-16, சனவரி 1936) இந்தியாவைச் சேர்ந்த பிரிட்டிசு அரசியல்வாதி மற்றும் பொதுவுடைமைவாதி ஆவார். இங்கிலாந்தின் நாடாளுமன்ற உறுப்பினராகப் பதவி வகித்தார்.
# சாபுர்சி சக்லத்வாலா

## பிறப்பு

இந்தியாவில் பார்சி இனத்தைச் சேர்ந்த சக்லத்வாலா மும்பையில் பெரும் பணக்காரக் குடும்பத்தில் பிறந்தார். ஜே ஆர் டாட்டாவுக்கு இவர் உறவினர் ஆவார்.
1905 ஆம் ஆண்டில் இவரது குடும்பம் சக்லத்வாலாவை இங்கிலாந்துக்கு அனுப்பி வைத்தது.
# சாபுர்சி சக்லத்வாலா

## அரசியல் பணிகள்

- 1909 இல் இங்கிலாந்து மாஞ்செஸ்டரில் சுதந்திரத் தொழிலாளர் கட்சியில் சேந்தார்.
- முதல் உலகப் போருக்கு எதிராகக் குரல் எழுப்பினார்.
- 1917 இல் நடந்த சோவியத்துப் புரட்சி இவரை மாற்றியது. இங்கிலாந்து பொதுவுடைமைக் கட்சியில் இணைந்தார்.
- 1921 இல் பாரிசில் நடந்த ஆப்பிரிக்க காங்கிரசு மாநாட்டில் கலந்துகொண்டார்.
- 1926 இல் மே நாள் கொண்டாட்டத்தின் போது லண்டன் பூங்கா ஒன்றில்
- உரையாற்றினார். அதனால் இவர் கைது செய்யப்பட்டு 2 மாதம் சிறையில் இருந்தார்.
- 1934 இல் சோவியத்து நாட்டுக்குப் பயணம் செய்தார். அப்போது அவருக்கு மாரடைப்பு ஏற்பட்டது. மருத்துவச் சிகிச்சைக்குப் பிறகு நலம் அடைந்தார்.
# சாபுர்சி சக்லத்வாலா

## நினைவுச் சின்னம்

இவர் நினைவைப் போற்றும் வகையில் இங்கிலாந்து பொதுவுடைமைக் கட்சி லண்டன் சவுத்தாலில் ஒரு இடத்துக்கு சக்லத்வாலா கூடம் என்று பெயர் சூட்டியுள்ளது.
# பி. ஜி. வெங்கடேசன்

**பி. ஜி. வெங்கடேசன்** ( - திசம்பர் 24, 1950) பழம்பெரும் தமிழ்த் திரைப்பட, நாடக நடிகர், மற்றும் பாடகர் ஆவார். தமிழில் வெளிவந்த முதலாவது பேசும் படமான காளிதாசில் (1931) கதாநாயகனாக நடித்தவர்.  
தெலுங்கைத் தாய்மொழியாகக் கொண்டவர் வெங்கடேசன். பி. யு. சின்னப்பாவுடன் நாடகங்களில் நடித்தவர். "தென்னிந்திய சைகால்" எனத் திரைப்பட ரசிகர்களால் பாராட்டப் பெற்றவர். *அருள்ஜோதி தெய்வமெனை ஆண்டு கொண்ட தெய்வம்* ஆகிய பாடல்களைப் பாடினார்.
- 1940 இல் வெளிவந்த சகுந்தலை திரைப்படத்தில் வண்டிக்காரனாக நடித்து *பொல்லாதையோ பெரும் சம்சார பந்தமே* என்ற பாடலைப் பாடினார்.
# பி. ஜி. வெங்கடேசன்

## மறைவு

பி. ஜி. வெங்கடேசன் 1950 திசம்பர் 24 அன்று தனது 40 ஆவது அகவையில் மாரடைப்பால் சேலத்தில் காலமானார்.
# மத்தியமகேஷ்வர் கோயில்

**மத்தியமகேஷ்வர்** *(Madhyamaheshwar)* இந்திய மாநிலமான உத்தரகண்டின் இமயமலைப் பகுதியில் 3497 மீட்டர் உயரத்தில் கார்வால் கோட்டத்தில் உள்ள ருத்திரபிரயாக் மாவட்டத்தின் *மன்சூனா* கிராமத்தில் உள்ள சிவபெருமானுக்கு அர்ப்பணிக்கப்பட்ட மலைக் கோயில் ஆகும்.
ஐந்து கேதார தலங்களில் இக்கோயில் நான்காவதாகும்.
நந்தி இவ்விடத்தில் சிவபெருமானாக காட்சியளிப்பதாக கருதுகின்றனர். இக்கோயிலை பாண்டவர்கள் கட்டியதாக கருதப்படுகிறது.
# மத்தியமகேஷ்வர் கோயில்

## வழிபாடு

கோடை காலங்களில் மட்டும் திறந்திருக்கும் இக்கோயில், குளிர்காலத்தில் கோயில் மூலவரான சிவலிங்கத்தை உக்கிமத் எனுமிடத்தில் வைத்து பூசை செய்கின்றனர்.
# மத்தியமகேஷ்வர் கோயில்

## போக்குவரத்து

சாலை வழியாக பஞ்ச கேதார தலங்களை சுற்றி வருவதற்கு 170 கிலோ மீட்டர்களும், 16 நாள்களும் ஆகும். குப்தகாசியிலிருந்து காளிமடத்திற்கு செல்லும் கேதார்நாத் கோயிலை இணைக்கும் சாலையில் 13 கிலோ மீட்டர் தொலைவில் உள்ளது. மகேஷ்வர் கோயில் இமயமலையில், கடல் மட்டத்திலிருந்து 1319 மீட்டர் உயரத்தில் அமைந்துள்ளது.
# மத்தியமகேஷ்வர் கோயில்

## இதனையும் காண்க

- பஞ்ச கேதார தலங்கள்
# கல்பேஷ்வரர் கோயில்

**கல்பேஷ்வரர் கோயில்** (*Kalpeshwar*) இந்தியாவின் உத்தரகண்ட் மாநிலத்தின் கார்வால் கோட்டத்தில், சமோலி மாவட்டத்தில் சிவாலிக் மலையில் மத்தியமகேஷ்வர் கோயில் அருகே அமைந்த பண்டைய சிவன் கோயிலாகும். கல்பேஷ்வரர் கோயில் பஞ்ச கேதார தலங்களில் ஒன்றாகும்.
# கல்பேஷ்வரர் கோயில்

## அமைவிடம்

ரிஷிகேஷ்–பத்ரிநாத் செல்லும் சாலையில் 253 கிலோ மீட்டர் தொலைவில் ஊர்கம் கிராமத்திற்குச் சென்று, பின்னர் 10 கிலோ மீட்டர் மலைப் பாதையில் கால்நடையாக அல்லது குதிரையில் சென்று கல்பேஷ்வரர் கோயிலை அடைய வேண்டும்.
# ருத்திரநாத் கோயில்

**ருத்திரநாத் கோயில்** *(Rudranath)* இந்தியாவின் உத்தரகாண்ட் மாநிலத்தின் சிவாலிக் மலையில், கார்வால் கோட்டத்தில், சமோலி மற்றும் ருத்திரபிரயாக் மாவட்டங்களின் எல்லைப் பகுதியில், கல்பேஷ்வரர் கோயில் மற்றும் மத்தியமகேஷ்வர் கோயில் அருகே அமைந்த பஞ்ச கேதார தலங்களில் மூன்றாவதாகும். இக்கோயில் மூலவரை நீலகண்ட மகாதேவர் என்பர். ருத்திரநாத் கோயில் கடல் மட்டத்திலிருந்து 3600 மீட்டர் உயரத்தில் அடர்ந்த காட்டுப் பகுதியில் அமைந்துள்ளது.
# ருத்திரநாத் கோயில்

## அமைவிடம்

பஞ்ச கேதார தலங்களில் மூன்றாவதான ருத்திரநாத் கோயிலை அடைவது மிகவும் கடினமானதாகும்.  
ரிஷிகேஷ் நகரத்திலிருந்து 241 கிலோ மீட்டர் தொலைவில் உள்ள **கோபேஷ்வர்** எனுமிடம் வரை பேரூந்தில் செல்ல வேண்டும். பின்னர் கோபேஷ்வரிலிருந்து 5 கிலோ மீட்டர் தொலைவில் உள்ள *சாகர்* எனும் கிராமத்திற்கு சிற்றுந்தில் சென்று, பின் கால்நடையாக 20 கிலோ மீட்டர் தொலைவில் உள்ள ருத்திரநாத் கோயிலை அடையலாம்.
# துங்கநாத் கோயில்

**துங்கநாத் கோயில்** *(Tungnath)* உலகத்தின் உயரமான இடத்தில் அமைந்த சிவன் கோயில் ஆகும். பஞ்ச கேதார தலங்களில் ஒன்றாகும். துங்கநாத் கோயில், இந்தியாவின் உத்தரகண்ட் மாநிலத்தின் ருத்ரபிரயாக் மாவட்டத்தில் சிவாலிக் மலையில் 3680 மீட்டர் உயரத்தில் அமைந்துள்ளது. **துங்கநாத்** என்பதற்கு கொடுமுடிகளின் *நாதர்* எனப் பொருள்படும். இக்கோயில் மகாபார காவிய நாயகர்களான பஞ்ச பாண்டவர்களுடன் அதிகம் தொடர்புடையது.
# துங்கநாத் கோயில்

## இதனையும் காண்க

- நான்கு புனித தலங்கள், உத்தரகண்ட்
- பஞ்ச கேதார தலங்கள்
# ரோஸ் கடல்

வின் தென்முனைப் பெருங்கடலின் பகுதியான ரோஸ் கடல்]]  
**ரோஸ் கடல்** (Ross Sea) அண்டார்டிகாவின் தென்முனைப் பெருங்கடலில் விரிகுடாவாக அமைந்த ரோஸ் தீவு மனிதக் கால் தடங்கள் பதியாத உலகின் கடைசியாக அமைந்த ஆழமிக்க கடலாகும். ரோஸ் கடல் அண்டார்டிகாவின் விக்டோரியா நிலத்திற்கும் மேரி பெயர்டு நிலத்திற்கும் இடையே அமைந்துள்ளது.  
நியுசிலாந்து நாட்டின் தெற்கே அமைந்த ரோஸ் கடல் தொடர்பான நிலப்பகுதிகள் அனைத்தும் நியுசிலாந்து உரிமை கோருகிறது.  
10 மீட்டர் நீளமும், 495 கிலோ கிராம் எடை கொண்ட பெருங் கணவாய் மீன் ரோஸ் கடலில் 22 பிப்ரவரி 2007 அன்று பிடிபட்டது.
# ரோஸ் கடல்

## பெயர்க் காரணம்

**ஜேம்ஸ் கிளார்க் ரோஸ்** என்ற பிரித்தானிய கடலோடி 1841இல் ரோஸ் கடலை கண்டுபிடித்ததால், அவர் பெயராலாயே, இக்கடலுக்கு *ரோஸ் கடல்* எனப் பெயரிடப்பட்டது.
# ரோஸ் கடல்

## புவியியல்

ரோஸ் கடலின் மேற்கில் உள்ள நிலப்பகுதிக்கு ரோஸ் தீவு என்றும், கிழக்குப் பகுதிக்கு *ரூஸ்வெல்ட் தீவு* என்றும், தென் பகுதிக்கு *ரோஸ் பனித் தட்டு* என்றும், மேற்கு பகுதிக்கு *மெக்முர்தா ஒலி* என்றும், தென் துருவப் பகுதியிலிருந்து 200 மைல் தொலைவில் உள்ள தென் பகுதிக்கு *கோல்டு கோஸ்ட்* என்றும் பெயரிடப்பட்டுள்ளது.
# ரோஸ் கடல்

## சூழலியல் பாதுகாப்பு

தென் அண்டார்டிகாவின் விலங்குகளையும், தாவரங்களையும், ரோஸ் கடலும் கொண்டுள்ளது.
கோடைக் காலத்தில் ரோஸ் கடலின் அடித்தள ஆழங்களில் உள்ள மிதவை நுண்ம உயிரினத் தொகுதிகள் நீர் பரப்பின் மேல் மிதவைகளாக தென்படுகிறது. இவைகள் மீன்கள், துடுப்புகாலிகள், திமிங்கிலம், கடற்பறவைகள் போன்ற உயிரினங்களுக்கு உணவாகிறது.  
ரோஸ் கடலை ஒட்டியும், கடற்கரையின் பல இடங்களில் அடிலாய்டு பென்குயின் மற்றும் பேரரசப் பென்குயின்களின் தங்கல் வரிசைகள் காணப்படுகிறது.  
ரோஸ் கடல் பரப்பில் தூய்மையாகவும், அதிகப் படியான மீன் பிடித்தல் இன்றியும், மனித கால் தடம் அதிகம் பதியாததாலும் ரோஸ் கடல், உலகத்தின் இறுதி கடலாக கருதப்படுகிறது.
# ரோஸ் கடல்

## பன்னாட்டு கடல்சார் உயிரினங்கள் காப்பகம்

அண்டார்டிகாவின் தென்முனைப் பெருங்கடலின் ரோஸ் கடலில் 5,98,000 சதுர மைல் பரப்பில், உலகின் மிகப்பெரிய பன்னாட்டு கடல் உயிரினங்கள் காப்பகம் அமைக்க ஐக்கிய அமெரிக்க நாடு, ஐரோப்பிய ஒன்றியம் உள்ளிட்ட 24 நாடுகள், 28 அக்டோபர் 2016 அன்று பன்னாட்டு உடன்படிக்கை செய்து கொண்டுள்ளது. இந்த ஒப்பந்தப்படி, இக்கடல் பரப்பில் மீன் போன்ற கடல்வாழ் உயிரினங்களை வேட்டையாட தடை செய்யப்படுகிறது.
பன்னாட்டு கடல்சார் உயிரினங்கள் காப்பகம் நியுசிலாந்து மற்றும் ஐக்கிய அமெரிக்க நாடுகளால் நிர்வகிக்கப்படும்.
# ரோஸ் கடல்

## இதனையும் காண்க

- தென்முனைப் பெருங்கடல்
- அண்டார்டிக்கா ஒப்பந்தம்
- அண்டார்டிகா கடல்சார் உயிரினங்கள் பாதுகாப்பு மாநாடு
# ஏமனில் போக்குவரத்து

**ஏமனில் போக்குவரத்து** *(Transport in Yemen)* போக்குவரத்து உள்கட்டமைப்பு மற்றும் தகவல் தொடர்பு வலைப்பின்னல் அடிப்படையில் அதன் மத்திய கிழக்கு அண்டை நாடுகளுடன் ஒப்பிடப்பட்டு சாதகமற்ற நிலையையே கொண்டுள்ளது. வறுமை நிலை ஏமன் நாட்டின் போக்குவரத்து வசதிகளை பெரிதும் பாதிக்கிறது. போக்குவரத்து அமைப்பை சீர்படுத்தி மேம்படுத்த பல திட்டங்கள் திட்டமிடப்பட்டாலும், பொதுவாக சாலைகள் மிகவும் மோசமான நிலையிலேயே காணப்படுகின்றன. வலைப்பின்னல் இரயில் போக்குவரத்து வசதிகள் எதுவும் ஏமன் நாட்டில் அமைந்திருக்கவில்லை. விமானப் போக்குவரத்து வசதிக்காக மேற்கொள்ளப்பட்ட முயற்சிகள் வாடிக்கொண்டிருக்கின்றன. தொலைபேசி மற்றும் இணையப் பயன்பாட்டுத் திறன்கள் குறைவான வளர்ச்சி நிலையிலேயே உள்ளன. 2002 தாக்குதலில் இருந்து நம்பிக்கைக்குரிய மீட்பை ஏடன் துறைமுகம் மட்டுமே எட்டியுள்ளது. இத்துறைமுகத்தின் செயல்பாட்டு விகிதம் 2004 மற்றும் 2005 ஆம் ஆண்டுகளில் கணிசமாக அதிகரித்துள்ளது. எனினும், 2006 ஆம் ஆண்டில் எடுக்கப்பட்ட கப்பல்காரர்களுக்கான அதிக அளவு காப்பீடு சந்தாக்கள், எதிர்காலத்தில் இச்செயல்பாட்டு விகிதத்தில் வீழ்ச்சியை ஏற்படுத்தலாம் என எதிர்பார்க்கப்படுகிறது. ஏடன் துறைமுகத்தின் முக்கிய அம்சமான ஏடன் கொள்கலன் முனை, அடுத்த 30 அல்லது அதற்கு மேற்பட்ட ஆண்டுகளுக்கு அனைத்துலக துபாய் துறைமுகத்தால் நடத்தப்படும் என்று அறிவிக்கப்பட்டுள்ளது. 2005 கோடையில் வெளியான இவ்வறிவிப்பைத் தொடர்ந்து எதிர்காலத்தில் இத்துறைமுகம் மேலும் விரிவடையும் வாய்ப்பை கொண்டுள்ளது.
# ஏமனில் போக்குவரத்து

## சாலைகள்

ஏமனின் அளவைக் கருத்தில் கொண்டால், அதன் சாலை போக்குவரத்து அமைப்பு மிகவும் மட்டுப்படுத்தப்பட்ட ஒன்றாக உள்ளது. ஏமனில் 71.300 கிலோ மீட்டர் அளவுக்கு சாலைகள் உள்ளன, இவற்றில் 6,200 கிலோ மீட்டர் மட்டும் நடைபாதைகளாக உள்ளன. வடக்கில், சனா, தையிசு மற்றும் அல் உதாயதா பகுதிகளை இணைக்கும் சாலைகள் நல்ல நிலையில் நகரங்களுக்கிடையிலான பேருந்துப் போக்குவரத்திற்கு உதவும் வகையில் உள்ளன. அதேவேளையில் ஏடன்-தையிசு சாலையைத் தவிர்த்து தென்புறமுள்ள பிற சாலைகள், பழுதான நிலையில் புதுப்பிக்க வேண்டிய நிலையில் உள்ளன.  
ஏமன் நாட்டின் 200 கிலோமீட்டர் கிராமப்புர இணைப்பு சாலைகளுக்காகவும், 75 கிலோமீட்டர் கிராமச்சாலைகள் மேம்பாட்டிற்காகவும் உலக வங்கி 2005 ஆம் ஆண்டு நவம்பர் மாதத்தில் 40 மில்லியன் அமெரிக்க டாலர்களை அங்கீகரித்தது. ஏமன் நாட்டின் கிராமப்புறச் சாலை திட்டமிடல் மற்றும் பொறியியல் வலிமைகளை மேம்படுத்தும் ஒரு பெரிய முயற்சியின் ஒரு பகுதியாக இந்நிதி ஒப்புதல் கருதப்பட்டது. தென்புறத்தில் ஏடனையும் வடக்கில் அம்ரான் மாவட்டத்தையும் இணைக்கின்ற தேசிய நெடுஞ்சாலைகள் அமைத்திடும் 1.6 பில்லியன் அமெரிக்க டாலர் மதிப்பிலான திட்டம் பரிசீலிக்கப்பட்டு வருகிறது. இச்சாலை அமைக்கும் திட்டத்தில் பத்திற்கும் மேற்பட்ட குகைப் பாதைகளும் உள்ளடங்கும். மேலும் இத்திட்டத்தால், சவூதி அரேபியாவுடனான வடக்கு எல்லைப் பகுதியில் இருந்து தெற்கு கடற்கரை வரைக்குமான பயணநேரம் பாதியாக குறையும் என்றும் எதிர்பார்க்கப்படுகிறது.
ஏமன் நாட்டில் சாலைப் பயணம் பெரும்பாலும் பாதுகாப்பானதாக இல்லை. நகரங்களுக்குள் சிறிய கூடு உந்துகள் மற்றும் சிறிய பேருந்துகள் பிற வாகனங்களுக்கு மாற்றாக பயணிகளை அழைத்து வருதல், மீள அழைத்துச் செல்லுதல் போன்ற பணிகளை செய்து கொண்டிருக்கின்றன. வாடகை வாகனங்களும் அரசுப் பேருந்துகளும் காணப்பட்டாலும் பெரும்பாலும் அவை பாதுகாப்பில்லாத நிலையிலேயே ஒடுகின்றன. போக்குவரத்து விளக்குகள், காவலர்கள் வழிநடத்திக் கொண்டிருந்தாலும், ஓட்டுநர்கள் மிக குறிப்பாக குறுக்காக செல்லும் வாகனங்களைக் கவனித்து, வாகனங்களை ஓட்டும் போது எச்சரிக்கையாக ஓட்டவேண்டுமென்று அமெரிக்கத் தூதரகம் அறிவுறுத்தியுள்ளது .  
ஏமன் நாட்டில் சாலை விதிகள் உள்ளன என்றாலும், அவை எப்போதும் வலியுறுத்தப்படுவது இல்லை.வலது கைப்பக்கத்தில் வாகனங்களை ஓட்ட வேண்டும் என்று ஏமன் நாட்டுச் சட்டம் குறிப்பிட்டாலும், அங்குள்ள ஓட்டுநர்கள் சில சமயங்களில் சாலையின் இடது பக்கத்தில் வாகனங்களை ஓட்டுகின்றனர். குழந்தைகளுக்குக் கூட கார்களில் இருக்கை வார்ப்பட்டைகள் அணிவது அங்கு கட்டாயமாக்கப்படவில்லை. அதிகபட்சமாக சாலைகளில் மணிக்கு நூறு கிலோமீட்டர் வேகம் என்ற கட்டுப்பாடு இருந்தாலும் இந்த வேகக்கட்டுப்பாடு அரிதாகவே கண்காணிக்கப்படுகிறது. மேலும் ஏமன் நாட்டுச் சாலைகளில் ஏராளமான வயது குறைவான ஓட்டுநர்கள் வாகனங்களைச் செலுத்துவதைக் காணலாம். வாகனங்களும் மிகவும் பழுதடைந்த நிலையில் முகப்பு விளக்கு, பின்பக்க விளக்குகள் எரியாமல், குறைபாடுள்ள திருப்பம் அறிவிக்கும் விளக்குகளோடு ஓடுகின்றன. நடைபாதை மனிதர்கள், அதிலும் குறிப்பாக குழந்தைகள் நகர் மற்றும் கிராமப் புறங்களில் பெரிதும் இன்னலுக்கு ஆளாகின்றனர். பொதுவாக இங்கு நகரங்களிடை சாலைகள் பழுதுபார்க்கப்பட வேண்டும். கிராமப்புறச் சாலைகள் நான்கு சக்கர வாகனங்கள் செல்வதெற்கேற்ப சரிசெய்யப்படவேண்டும். அல்லது வாகனங்கள் சீர் செய்யப்பட வேண்டும்.
# ஏமனில் போக்குவரத்து

## இரயில் போக்குவரத்து

தொடருந்து போக்குவரத்திற்காக அவ்வப்போது பல்வேறு ஆலோசனைகள் வழங்கப்பட்டு வந்தபோதிலும், ஏமனில் இருப்புபாதை போக்குவரத்து எதுவும் ஏற்படுத்தப்படவில்லை. 20 ஆம் நூற்றாண்டின் ஆரம்பத்தில், எயாட்சு இரயில்வேயை ஏமன் வரை நீட்டிக்கலாம் என்று ஒட்டோமான் பேரரசு பரிந்துரைத்தது. ஆனால் இப்பரிந்துரை செயல்வடிவம் பெறவேயில்லை. சமீபத்தில் 2005 ஆம் ஆண்டில்கூட ஏமன் அரசு போக்குவரத்து கட்டமைப்பு வசதியை அதிகரிக்கும்பொருட்டு இருப்புப் பாதைகளை இணைப்பது தொடர்பாக ஆய்வுகளை மேற்கொண்டது . ஒருங்கிணைந்த மண்டல இரயில் போக்குவரத்தில் ஏமனையும் இணைத்துக்கொள்வதற்கான சம்மதத்தை 2008 ஆம் ஆண்டில் வளைகுடா கூட்டுறவு அமைப்பு அறிவித்தது. இதற்கான சாத்தியங்களை ஆராயவும் தொடங்கியது. ஏடனிலிருந்து தொடங்கும் கடற்கரையோர இருப்புப் பாதையை விரும்பி ஏமன் அரசும் முன்னுரிமையைத் தெரிவித்தது Yemen has expressed preference for a coastal route beginning in ஏடன்..
# ஏமனில் போக்குவரத்து

## துறைமுகமும் வாணிபக் கடல்படையும்

ஏடன், அல் உதாய்தாக் , அல் முகால்லா, மோச்சா போன்றவை ஏமனின் முக்கிய துறைமுகங்கள் ஆகும். துறைமுக நகரமான ஏடன், ஏமனின் முதன்மையான துறைமுகம் ஆகும். எண்ணெய் ஏற்றுமதியில், ஏற்றுதல் புள்ளியாகச் செயல்படும் இராசு ஏசாவும் கூடுதலாக ஒரு துறைமுகம் போல இங்குச் செயல்படுகிறது. நிசுடன் துறைமுத்தில் சிறிதளவு சரக்குப் போக்குவரத்தும் நடைபெறுகிறது.
ஏடன் துறைமுகத்தில் மல்லா கொள்கலன் முனையம் மற்றும் மார்ச்சு 1999 இல் தொடங்கப்பட்ட ஏடன் கொள்கலன் முனையம் ஆகிய இரண்டு பிரிவுகள் உள்ளன. ரோ-ரோ கப்பல், கொள்கலக் கப்பல், சரக்குக் கப்பல், எண்ணெய்க் கப்பல் முதலான கப்பல் வகைகள் இத்துறைமுகத்திற்கு வந்து போகின்ற. நவம்பர் 2003-ல், ஏமன் கடற்பகுதியில் 2002 ஆம் ஆண்டு அக்டோபரில், பிரஞ்சுக்குச் சொந்தமான மிகப்பெரிய எண்ணெய்க்கப்பல் இலிம்பர்க் மீது நிகழ்ந்த குண்டுவீச்சைத் தொடர்ந்து 2003 இல் சிங்கப்பூர் துறைமுக நிர்வாகம் அதன் பெரும்பான்மை பங்குகளை மீண்டும் ஏமன் அரசாங்கத்திற்கு விற்றது. பின்னர், இத்துறைமுகத்தை நிர்வகிக்க 2005 ஆம் ஆண்டில் 30 ஆண்டுகளுக்கான ஒப்பந்தத்திற்காக துபாய் அனைத்துலக துறைமுக அமைப்பு தேர்ந்தெடுக்கப்பட்டது. ஏமன் அரசாங்கம் குறைவான பங்குகள் கொண்ட ஒரு சிறுபான்மை பங்குதர்ராக நீடித்தது. இதனால் 2002 குண்டுவீச்சில் பாதிக்கப்பட்ட இத்துறைமுகம் மீண்டும் சீர்பெற்றது. ஒவ்வொர் ஆண்டும் படிப்படியாக சரக்குப் போக்குவரத்தின் அளவு ஏறுமுகமாக உயர்ந்தது.
# குமரபுரம், கன்னியாகுமரி மாவட்டம்

**குமரபுரம்** என்பது ஆரல்வாய்மொழி பேரூராட்சிக்கு உட்பட்ட பகுதி ஆகும். இது முன்பு தனி ஊராட்சி ஆகவே இருந்தது. பின்பு ஆரல்வாய்மொழி பேரூராட்சியாக மாற்றப்பட்ட போது குமரபுரம் அதனுடன் இணேக்கப்பட்டது. இங்கு சுமார் 500 க்கும் மேற்பட்ட குடும்பங்களும், 2500 க்கு மேற்பட்ட மக்களும் வசிக்கின்றனர்.
# குமரபுரம், கன்னியாகுமரி மாவட்டம்

## அரசு அலுவலகங்கள் மற்றும் கட்டிடங்கள்

- அரசு உயர்நிலைப் பள்ளி
- குழந்தைகள் அங்காடி நிலையம்
- கிராம நிர்வாக அலுவலகம்
- அரசு ஆரம்ப துணை சுகாதார நிலையம்
- தமிழ்நாடு துணை மின் நிலையம்
- தமிழ்நாடு மின்சார வாரிய மின் கட்டண அலுவலகம்
- நியாய விலைக்கடை
# குமரபுரம், கன்னியாகுமரி மாவட்டம்

## நிர்வாகம்

| மாநிலம் | தமிழ்நாடு |  |
| --- | --- | --- |
| மாவட்டம் | கன்னியாகுமரி |  |
| வட்டம் | தோவாளை |  |
| பேரூராட்சி | ஆரல்வாய்மொழி |  |
| வார்டு | 18''' |  |
| ஆளுநர் | வித்யாசாகர் ராவ் |  |
| முதலமைச்சர் | ஜெ. ஜெயலலிதா |  |
| மாவட்ட ஆட்சியர் | சஜ்ஜன்சிங் ஆர். சவான் இ. ஆ. ப. |  |
| கிராம நிர்வாக அலுவலர் |  |  |
| பேரூராட்சி தலைவர் | நா.பத்மாவதி |  |
| வார்டு கவுன்சிலர் | சின்னச்சாமி | } |
# காரம்-கார்பனேட்டு வினை

**காரம்-கார்பனேட்டு வினை** *(Alkali–carbonate reaction)* என்பது கார்பனேட்டு கனிமமான தோலமைட்டு திரட்சியின் உறுதித்தன்மையை தரமிறக்கும் ஒரு வினையாக சந்தேகிக்கப்படுகிறது.
திரட்டில் இருக்கும் தோலமைட்டுப் படிகங்கள் கற்காரையின் காரத்துடன் வினைபுரிந்து, புரூசைட்டு (MgOH)<sub>2</sub> கால்சைட்டு (CaCO<sub>3</sub>).போன்ற கனிமங்கள் உருவாதலை தூண்டுகிறது. தற்காலிகமாக இந்த வினைவழிமுறையை 1950 இல் சுவென்சன் மற்றும் கில்லோட்டு என்பவர்கள்முன்மொழிந்தனர் . இவ்வினை கீழ்கண்டவாறு எழுதப்படுகிறது.  
:<big>CaMg(CO<sub>3</sub>)<sub>2</sub> + 2 NaOH → CaCO<sub>3</sub> + Na<sub>2</sub>CO<sub>3</sub> + Mg(OH)<sub>2</sub></big>  
நீர் உறிஞ்சல் காரணமாக தோலமைட்டு நீக்கல் நிகழ்ந்தபிறகு, திரட்டின் பருமன் விரிவாக்கத்திற்கு புரூசைட்டு (Mg(OH)2), காரணமாக இருக்க முடியும் எனக் கருதப்படுகிறது. .
# ஆந்திரே சாகரவ்

**ஆந்திரே திமித்ரியேவிச் சாகரவ்** (*Andrei Dmitrievich Sakharov*, ; மே 21, 1921திசம்பர் 14, 1989) உருசிய அணுக்கருவியலாளரும், சோவியத் அதிருப்தியாளரும், அணுவாயுதக் குறைப்பு, அமைதி மற்றும் மனித உரிமைகளுக்கான செயற்பாட்டாளரும் ஆவார்.  
சோவியத் ஒன்றியத்தின் அணுவாயுதத் திட்டத்தின் மூன்றாம் கருத்துரு எனக் குறியீடு இடப்பட்ட அணுவெப்பாற்றல் ஆயுதங்களின் வடிவமைப்பிற்காக மிகவும் அறியப்பட்டார். பின்னதாக சோவியத் ஒன்றியத்தில் மனித உரிமைகளுக்காகவும் குடிமைச் சீர்திருத்தங்களுக்காகவும் போராடினார். இதற்காக அரசின் துன்புறுத்தல்களை எதிர்கொண்டார். இவரது முயற்சிகளுக்காக 1975இல் சாகரவிற்கு அமைதிக்கான நோபல் பரிசு வழங்கப்பட்டது. இவரைப் போற்றும் வண்ணம் ஐரோப்பிய நாடாளுமன்றம் ஆண்டுதோறும் மனித உரிமைகளுக்காக தங்களை அர்ப்பணித்துக்கொண்ட நபர்களுக்கும் அமைப்புகளுக்கும் சாகரவ் பரிசு வழங்கி வருகின்றது.
# ஆந்திரே சாகரவ்

## வாழ்க்கை

சாகரவ் மிகச்சிறந்த அறிவியலாளராக இருந்தார். இரண்டாம் உலகப் போரின் போது கல்லூரியிலிருந்து பட்டம் பெற்று வெளிவந்த சாகரவ் கட்டாய படைத்துறைப் பணிக்கு மாறாக அரசுக்கான இரகசிய அறிவியல் ஆய்வுப்பணியில் ஈடுபடுத்தப்பட்டார். 1950களில் சோவியத்து ஐதரசன் அணுகுண்டைத் தயாரிக்க உதவினார். அதேநேரம் பல அமைதிப்பணிகளிலும் அணுவாற்றலை பயன்படுத்தினார்.  
தான் கண்டறிந்த அணுகுண்டே அவரை அரசுக்கு எதிராக மாற்றியது. தேவையற்ற அணுகுண்டு சோதனைகளை நடத்துவதாக நிக்கிட்டா குருசேவிடம் வாதிட்டார். இதனால் மக்களின் உயிரும் உடல்நலமும் கேடுறுவதாக அறிவுறுத்தினார். கூடுதலான கருத்து வெளிப்பாட்டுச் சுதந்திரத்திற்காக போராடினார். இதனால் அரசு அவரை அவராற்றிய பணியிலிருந்து நீக்கியது. பாதுகாக்கப்பட்ட சூழலில் இருந்து வெளிவந்த சாகரவ் மற்ற சோவியத் மக்களின் கவலைமிகு வாழ்க்கையை கண்டார்.  
அரசின் அடக்குமுறைகள் அவரை மேலும் பேசத் தூண்டின. கூடிய சமயச் சுதந்திரம் கோரியதோடு இவ்வாறு அரசுக்கு எதிராக போராடியவர்களை ஆதரித்தார். இதனால் அவர் சிறையிலிடப்பட்டார். சோவியத் இரகசியக் காவல்துறை அவரைக் குறித்த தகவல்களைத் திரட்டத் துவங்கினர். சோவியத்தின் அராபியர் கொள்கைகளை விமர்சித்ததால் அராபிய வன்முறையாளர்கள் ஒரு மணி நேரத்திற்கும் மேலாக அவரையும் அவரது குடும்பத்தையும் அவரது வீட்டிலேயே சிறை பிடித்தனர். அவர்களை மிகக் கொடூரமாகத் துன்புறுத்தப் போவதாகப் பயமுறுத்தினர். ஆனால் எதுவும் செய்யாமல் ஒருமணி நேரத்திற்குப் பிறகு சென்று விட்டனர்; இதனைக் குறித்து சாகரவ் காவல்துறையில் புகாரளித்தபோதும் அதனைக் காவல்துறை கண்டுகொள்ளவில்லை.  
சோவியத் ஒன்றியத்திற்கு வெளியிலும் சாகரவ் புகழ் பெற்றிருந்தமையால் அரசு அவரைக் கவனத்துடன் கையாள வேண்டியதாயிற்று. அவருக்கு ஏதாவது நேர்ந்தால் தங்கள் பிம்பத்திற்கு ஊறு விளையும் என்று பொதுவுடமையாளர்கள் அஞ்சினர். இருப்பினும் 1979இல் சோவியத் ஒன்றியத்தின் ஆப்கானித்தான் ஆக்கிரமிப்பை விமரிசித்ததை அடுத்து அவரை கோர்க்கி நகருக்கு இடம் பெயரச் செய்தனர். அங்கு அவரது வீட்டை எந்நேரமும் காவல்துறை கண்காணித்து வந்தது. இதற்கு எதிர்ப்பு தெரிவித்து சாகரவ் உண்ணாநிலைப் போராட்டம் மேற்கொண்டார். காவல்துறை அவருக்கு கட்டாயமாக உணவூட்டியது.  
சாகரவ் *கிளாஸ்னாஸ்ட்* எனப்படும் வெளிப்படைத் தன்மைக்கு கோரிக்கை விடுத்தார். 1986இல், சாகரவுடன் உடன்பட்ட மிக்கைல் கொர்பச்சோவ், அவரை விடுவித்து வீடு திரும்ப அனுமதித்தார். சீர்திருத்தங்களுக்காகத் தொடர்ந்து போராடி வந்த சாகரவ் திசம்பர் 1989இல் தமது 68ஆம் அகவையில் இயற்கையெய்தினார். அவரது மரணத்திற்கு பிறகு இரண்டாண்டுகளில் அவரது கனவு நனவாயிற்று; சோவியத் ஒன்றியம் கலைக்கப்பட்டது.
# பிளெய்சு கீட்டோன் தொகுப்புவினை

**பிளெய்சு கீட்டோன் தொகுப்புவினை** *(Blaise ketone synthesis)* என்பது அமிலக்குளோரைடுகளுடன் கரிமத்துத்தநாகச் சேர்மங்களை வினைபுரியச் செய்து கீட்டோன்களை வரவழைக்கும் வேதிவினையாகும். எட்மாண்டு.இ.பிளெய்சு கண்டறிந்த காரணத்தால் பிளெய்சு கீட்டோன் தொகுப்புவினை என்று அழைக்கப்படுகிறது  
.  
கரிம குப்ரேட்டுகளுடனும் இவ்வினை சாத்தியமாகிறது . இவ்வினைக்கான மதிப்புரைகளும் எழுதப்பட்டன .
# பிளெய்சு கீட்டோன் தொகுப்புவினை

## மாறுபாடுகள்

### பிளெய்சு-மாயிர் வினை

β-ஐதராக்சி அமிலக்குளோரைடுகளைப் பயன்படுத்தி β-ஐதராக்சி கீட்டோன்களைத் தயாரிக்கும் பிளெய்சு கீட்டோன் தொகுப்புவினையே பிளெய்சு-மாயிர் வினை எனப்படுகிறது. இவ்வகையான கீட்டோன்களை கந்தக அமிலத்தைப் பயன்படுத்தி α,β-நிறைவுறா கீட்டோன்களாக மாற்றமுடியும் .
# ஈச்சனாரி விநாயகர் கோவில்

**ஈச்சனாரி விநாயகர் கோயில்** (*Eachanari Vinayagar Temple*) தமிழ்நாட்டில் கோயம்புத்தூரருகே ஈச்சனாரியில் அமைந்துள்ள ஒரு இந்துக் கோயிலாகும். இக்கோயிலின் முதன்மைக் கடவுள் பிள்ளையார் ஆவார். கோயம்புத்தூரிலிருந்து பொள்ளாச்சி செல்லும் தேசிய நெடுஞ்சாலையோரம் (சாலை எண் 209 - பழைய எண்ணிடல்) கிட்டத்தட்ட 10&nbsp;கி.மீ. தொலைவில் இக்கோயில் உள்ளது.
# ஈச்சனாரி விநாயகர் கோவில்

## வரலாறு

5 அடி உயரமும் 3 அடி அகலமும் கொண்ட இக்கோயிலின் பிள்ளையார் சிலை பேரூர் பட்டீசுவரர் கோயிலில் வைப்பதற்காக மதுரையிலிருந்து வண்டியில் எடுத்துச் செல்லப்பட்டது. அப்போது இவ்விடத்தில் வண்டியின் அச்சு முறிந்து போனதாகவும், சிலையையும் அங்கிருந்து நகர்த்த முடியவில்லை என்பதாலும், அதே இடத்தில் அத்திருவுருவத்திற்கு கோயில் அமைக்கப்பட்டதாக, மரபு வரலாறு கூறுகிறது.
# உருவங்கள் மாறலாம்

***உருவங்கள் மாறலாம்*** 1983 ஆம் ஆண்டு வெளியான இந்திய தமிழ்த் திரைப்படமாகும். எஸ். வி. இரமணன் இயக்கத்தில் வெளியான இத்திரைப்படத்தில் ஒய். ஜி. மகேந்திரன் பிரதான பாத்திரத்தில் நடித்தார். அவருக்கு ஜோடியாக சுஹாசினி நடித்தார். சிவாஜி கணேசன், கமல்ஹாசன், ரஜினிகாந்த், ஜெய்சங்கர், வெண்ணிற ஆடை மூர்த்தி, எஸ். வி. சேகர், மனோரமா ஆகியோரிம் நடித்த இத்திரைத்திரைப்படம் நகைச்சுவை நிரம்பிய காட்சிகளைக் கொண்டதாகும்.
# உருவங்கள் மாறலாம்

## திரைக்கதை

திரைக்கதை ஒய். ஜி. மகேந்திரனை மையமாக வைத்து எழுதப்பட்டுள்ளது.
மகேந்திரன் மிகவும் கடவுள் நம்பிக்கை கொண்டவர். ஒரு நாள் அவருக்குக் கடவுள் காட்சியளிக்கிறார். சிவாஜி கணேசன் உருவத்தில் வந்த கடவுள் உலகில் நடக்கப்போகும் சில விடயங்களை மகேந்திரனுக்குச் சொல்லுகிறார். அதை மக்களுக்கு அறிவிக்கும் படி மகேந்திரனிடம் சொல்கிறார். மகேந்திரன் அதைச் சொல்ல ஆரம்பத்தில் மக்கள் ஒருவரும் நம்பவில்லை. பின்னர் அவர் சொன்னவைகள் நடக்கின்றன. அதன்பின் மக்கள் மகேந்திரனை ஒரு பெரிய ஞானி எனச் சொல்லி அவரிடம் வரத் தொடங்குகின்றனர். ஒவ்வொரு தடவையும் கடவுள் ஒவ்வொரு வடிவத்தில் வருகிறார். கமல்ஹாசனாக, ரஜினிகாந்தாக, ஜெய்சங்கராக ... இப்படி ஒவ்வொரு தடவையும் வந்து நடக்கப் போகும் விடயங்களை மகேந்திரனுக்குக் கூறுகிறார். ஒரு தடவை வந்த கடவுள் மகேந்திரனிடம் அவரின் (மகேந்திரனின்) மகன் இறக்கப் போவதாகச் சொல்லிவிடுகிறார். மகேந்திரன் கடவுளைத் திட்டத் தொடங்குகிறார். அவர் திரும்பவும் கடவுள் பக்தர் ஆகிறாரா என்பதே மீதிக்கதை.  
இத்திரைப்படத்தில் சுவாரசியமான காட்சிகள்: கடவுள் நம்பிக்கையில்லாத கமல்ஹாசன் கடவுளாக வருகிறார். ராகவேந்திர பக்தரான ரஜினிகாந்த் ஸ்ரீ ராகவேந்திரர் கோவிலுக்குள்ளிருந்து வருகிறார். கடவுள் நீதி மன்றத்தில் தோன்றி தான் கடவுள் தான் என்பதை நிரூபிப்பதற்காக திடீரென மறைகிறார்.
# உருவங்கள் மாறலாம்

## நடிகர்கள்

- ஒய். ஜி. மகேந்திரன்
- சுஹாசினி
- சிவாஜி கணேசன்
- கமல்ஹாசன்
- ரஜினிகாந்த்
- ஜெய்சங்கர்
- கே. ஏ. தங்கவேலு
- எஸ். வி. சேகர்
- மனோரமா
- சில்க் ஸ்மிதா
- லூஸ் மோகன்
- தேங்காய் சீனிவாசன்
# ஆர். நடராஜ முதலியார்

**ரங்கசுவாமி நடராஜ முதலியார்** (*Rangaswamy Nataraja Mudaliar*, 1885 – மே 3, 1971) தமிழகத் திரைப்படத்துறையின் தந்தை என அறியப்படுபவரும், ஊமைத் திரைப்படங்களைத் தயாரிப்பதில் முன்னோடியாகவும் இருந்தவர். தென்னிந்தியாவின் முதலாவது ஊமைப்படமான கீசக வதம் திரைப்படத்தை 1917 இல் தயாரித்து, இயக்கி வெளியிட்டார். தொடர்ந்து *திரௌபதி வஸ்திராபகரணம்* (1918), *லவ குசா* (1919), *ருக்மணி சத்யபாமா*, *மயில் ராவணா* ஆகிய ஒலியில்லாத் திரைப்படங்களைத் தனது "இந்தியா பிலிம் கம்பனி" என்ற நிறுவனத்தினூடாகத் தயாரித்து வெளியிட்டார்.
# ஆர். நடராஜ முதலியார்

## ஆரம்ப வாழ்க்கை

நடராஜ முதலியார் சென்னை மாகாணம், வேலூரில் ஒரு செல்வச் செழிப்பான குடும்பத்தில் பிறந்தார். இவரது தந்தை வணிகத் தொழிலில் வெற்றிகரமாக ஈடுபட்டு வந்தவர். நடராஜ முதலியார் பள்ளிப் படிப்பை முடித்துக் கொண்டு தனது வணிகத் தொழிலை விருத்தி செய்யும் முகமாக சென்னை வந்தார். 1917 ஆம் ஆன்டில் "இந்தியா பிலிம் கம்பனி" என்ற பெயரில் சொந்தக் கம்பனி ஒன்றை ஆரம்பித்தார். சென்னை புரசைவாக்கம், மில்லர்சு சாலையில் தென்ன்னிந்தியாவின் முதலாவது கலையகத்தை அமைத்தார். இத்திரைப்படம் வெற்றிகரமாக ஓடியது. இத்திரைப்படத்தின் குறிப்புகளை மருத்துவர் குருசுவாமி முதலியாரும், திருவேங்கட முதலியாரும் தமிழிலும், ஆங்கிலத்திலும் எழுதினர். இந்தி மொழிக் குறிப்புகளை தேவதாஸ் காந்தி எழுதினார். கீசகவதம் திரைப்படம் 1918 ஆம் ஆண்டு துவக்கத்தில் சென்னையில் எல்பின்ஸ்டன் திரையரங்கில் வெளியானது. இத்திரைப்படத்தின் வெற்றியை அடுத்து, மேலும் சில திரைப்படங்களைத் தயாரித்து வெளியிட்டார்.  
1923 ஆம் ஆண்டு முதலியாரின் திரைப்படக் கலையகம் தீக்கிரையானது. அதே ஆண்டு அவருடைய மகனும் இறந்தார். பின்னர் முதலீட்டாளர்களின் ஆதரவு கிடைக்காததாலும், திரைப்படத் தொழிலை விட்டு விலகினார்
# ஆர். நடராஜ முதலியார்

## இறுதிக் காலம்

1970 ஆம் ஆண்டில் அன்றைய தமிழக முதல்வர் மு. கருணாநிதி தலைமையில் சென்னை ராஜாஜி மண்டபத்தில் இடம்பெற்ற பாராட்டு விழாவில், முதலியாரின் சாதனைகளைப் பாராட்டி வெள்ளிப் பதக்கம் பரிசளித்தனர்.  
தனது இறுதிக் காலத்தை சென்னை அயனாவரத்தில் தம் மகள் ராதாபாயுடன் கழித்தார். சிறுநீரக நோயால் பாதிக்கப்பட்டு சென்னை பொது மருத்துவமனையில் 1971 மே 2-ம் தேதி நள்ளிரவு 12.50 மணிக்குக் காலமானார்.
# ஆர். நடராஜ முதலியார்

## திரைப்படங்கள்

- *கீசக வதம் - 1918*
- *திரௌபதி வஸ்திராபரணம்*
- ''மயில் ராவணா
- லவ குசா''
- *காலிங்க மர்தனம்*
- *ருக்மணி சத்யபாமா*
- *மார்க்கண்டேயர்*
# கீவ் கரணப் புறா

**கீவ் கரணப் புறா** (, **Kyivskyi svitlyi**) ஒரு ஆடம்பரப் புறா இனமாகும்.
# கீவ் கரணப் புறா

## மஞ்சள் கீவ் கரணப் புறா

**தோற்றம்:** கீவ், உக்ரைனின் தலைநகர்.  
இப்புறா வளர்ப்பாளர்கள் உக்ரைன், உருசியா, சுலோவாக்கியா மற்றும் மிக அண்மையில் போர்த்துகலிலும் காணப்படுகின்றனர். மேலும் 1 அல்லது 2 வளர்ப்பாளர்கள் பிரான்ஸிலும் காணப்படுகின்றனர், ஆனால் அவர்கள் கண்காட்சி இனத்தை மட்டுமே வளர்க்கின்றனர், கரணமடிக்கும் இனத்தை அல்ல.
# கீவ் கரணப் புறா

## கருப்பு கீவ் கரணப் புறா

**விளக்கம்:** ஒரு பறக்கும் இனம். நடுத்தர உயரத்தில் பறந்து காரணமடிக்கக் கூடியது. நீளமான முகமும், அலகும் உடையது. இது ஒரு மெல்லிய, மென்மையான புறாவாகும்.  
**அளவு**: சிறியது, ஒரு சாதாரண ஹோமிங் புறாவை விட சிறியது; 210 இருந்து 250 கிராம் வரை எடையுள்ளது;  
**ஆபரணங்கள்:** ஒரு உச்ச-கொண்டையுடைய மற்றும் சிறிய இறகுகளுடன் உள்ள கால்கள் உடையது. இதன் இறக்கைகள் வால் மீது தாங்கப்பட்டுள்ளன. வால் 12 இறகுகளுடனும், ஒரு எண்ணெய் சுரப்பியுடனும் காணப்படும்.
# கீவ் கரணப் புறா

## சிவப்பு கீவ் கரணப் புறா

**வண்ணங்கள்:** தலை, மார்பு, கழுத்து மற்றும் கால் இறகுகள் வெள்ளையாக உள்ளன. முன்தலையில் காணப்படும் புள்ளி மற்ற உடல் பாக வண்ணங்களோடு ஒத்துப் போக வேண்டும். காளை போன்ற கண்களையும், கண்களைச் சுற்றி காணப்படும் பகுதி சதை நிறத்திலும் காணப்படுகிறது.  
இவை சிவப்பு, மஞ்சள், கருப்பு, நீலப்பட்டை மற்றும் மற்ற நிறங்களில் காணப்படுகின்றன ஆனால் இவை ஒரே வகையான வண்ண அடையாளங்களைக் கொண்டிருக்க வேண்டும்.